Warner Bros. Terpaksa Kongsi Keuntungan Filem Joker
Filem Joker arahan Todd Philips telah mencipta kejutan yang cukup besar apabila berjaya menarik minat penonton sehingga mampu meraih kutipan melebih $500 juta dalam tempoh dua minggu tayangan. Namun disebalik kejayaan tersebut terdapat cerita disebaliknya. Menurut artikel dari The New York Times, dua orang kuat Warner Bros. iaitu Greg Silverman dan pengerusi studio iaitu Kevin Tsujihara, dikatakan terkejut apabila Todd Philips memberikan idea untuk menghasilan filem ‘origin’ Joker. Mereka bimbang filem tersebut akan mendorong kepada insiden yang tidak diingini apabila ia ditayangkan kelak. Walaupun terdapat perbezaan dikalangan division, keputusan telah dibuat untuk meneruskan projek tersebut, tetapi Warner Bros bertekad untuk melakukannya dengan cara yang selamat. Bimbang Joker akan gagal di pentas box office, pihak studios menyenaraikan Bron Studios dan Village Roadshow untuk turut membiayai projek pembikinan filem tersebut. Ini membuatkan kos produksi filem Joker menjadi murah, tetapi perlu berkongsi keuntungan bersama kedua-dua studio berkenaan. Kini, filem Joker telahpun ditayangkan dan tiada insiden yang tidak diingini berlaku. Filem tersebut telahpun mengutip hampir $600 juta seluruh dunia dan penganalisis menjangkakan Joker mampu meraih diantara $800 juta hingga $1 billion sepanjang tempoh tayangannya. Dengan prestasi Joker yang cukup luarbiasa ini, sudah tentu pihak Warner Bros. sangat menyesal dengan keputusan mereka untuk berkongsi kos produksi bersama studio lain.